**C R N A G O R A**

**AGENCIJA ZA ZAŠTITU LIČNIH PODATAKA**

**I SLOBODAN PRISTUP INFORMACIJAMA**

**Br. UP II 07-30-431-2/16**

**Podgorica, 07.06.2016. godine**

Agencija za zaštitu ličnih podataka i slobodan pristup informacijama - Savjet Agencije je, rješavajući po žalbi NVO Mans br.16/83895 od 07.04.2016.godine, izjavljene zbog povrede pravila postupka-nedonošenja rješenja Ministarstva unutrašnjih poslova, na osnovu člana 38 Zakona o slobodnom pristupu informacijama („Sl.list Crne Gore, br.44/12) člana 238 stav 1 Zakona o opštem upravnom postupku („Sl.list Crne Gore, br.60/03, 73/10 i 32/11) je na sjednici održanoj dana 03.06.2016. godine, donio:

**R J E Š E NJ E**

Žalba se usvaja.

Nalaže se Ministarstvu unutrašnjih poslova da donese rješenje po zahtjevu za slobodan pristup informacijama NVO Mans 16/83895 od 14.03.2016. godine u roku od 15 dana od prijema rješenja.

**O b r a z l o ž e nj e**

Zbog povrede pravila postupka-nedonošenja rješenja Ministarstva unutrašnjih poslova, podnosilac zahtjeva za pristup informaciji je uložio žalbu. U žalbi se navodi da su dana 11.03.2016. godine podnijeli zahtjev za pristup informacijama kojim su tražene i to kopije: kompletne dokumentacije koju Centar bezbjednosti Pljevlja posjeduje u vezi svih napada na prostorije Nevladine organizacije u Pljevljima od 2010. godine do danas.Predloženo je da Savjet Agencije sprovede postupak i naloži donošenje rješenja po zahtjevu za slobodan pristup informacijama.

Nakon razmatranja spisa predmeta i žalbenih navoda Savjet Agencije nalazi da je žalba osnovana.

Član 35 Zakona o slobodnom pristupu informacijama propisuje da se žalba protiv akta o zahtjevu za pristup informaciji može izjaviti zbog povrede pravila postupka, nepravilno i nepotpuno utvrđenog činjeničnog stanja i pogrešne primjene materijalnog prava.

Član 31 Zakona o slobodnom pristupu informacijama propisuje da je organ vlasti dužan da o zahtjevu za pristup informaciji donese rješenje i dostavi ga podnosiocu zahtjeva u roku od 15 dana od dana podnošenja urednog zahtjeva.

Član 38 stav 1 Zakona o slobodnom pristupu informacijama propisuje da je Agencija dužna da po žalbi na akt o zahtjevu za pristup informaciji donese rješenje i dostavi ga ponosiocu žalbe, u roku od 15 dana od dana podnošenja žalbe.

Agencija za zaštitu ličnih podataka i slobodan pristup informacijama dana 12.05.2016.godine na osnovu člana 40 stav 1 tačka 1 Zakona o slobodnom pristupu informacijama podnijela prvostepenom organu zahtjev za dostavljanje Izjašnjenja br.07-42-2627-1/16 od 12.05.2016.godine na osnovu člana 241 stav 1 Zakona o opštem upravnom postupku i zatražila dostavljanje izjašnjenja, uz navođenja razloga zbog čega prvostepeni organ nije u roku donio rješenje, odnosno akt, po podnijetom zahtjevu za slobodan pristup informacijama. Prvostepeni organ je putem maila dana 03. 06. 2016.godine obavijestio Agenciju da je dana 14. 04. 2016. godine aktom 08 broj: UPI-007/16-1134/5 dostavio Agenciji žalbu NVO Mans br.16/83895 zajedno sa spisima predmeta koji su formirani po istoj.

Uvidom u dostavljene spise predmeta formirane po žalbi NVO Mans br.16/83895 od 07.04.2016.godine utvrdili smo da se isti odnose na odnosi na zahtjev za slobodan pristup informacijama NVO Mans br.16/83894 od 11.03.2016. godine koje ste primili što se vidi iz zavodnog broja pečata dana 14.03.2016.godine, a kojim je tražena dostavljanje kopije kompletne dokumetacije koju Centar bezbjednosti Pljevlja posjeduje u vezi slučaja napada na prostorije Nevladine organizacije u Pljevljima dana 16.februara 2016.godine. O zahtjevu NVO Mans br.16/83894 Ministarstvo unutrašnjih poslova donijelo je Rješenje 08 broj UPI -007/16-1134/3 od 23.03.2016.godine i u dispozitivu Rješenja je odlučeno na način: „Odobrava se pristup informaciji u posjedu Ministarstva unutrašnjih poslova – informacije o napadu na NVU. Odobrenje iz tačke 1 dispozitiva, izvršiće se na način dostavljanjem kopije informacije“. U obrazloženju rješenja Rješenje 08 broj UPI -007/16-1134/3 od 23.03.2016.godine se navodi da je odlučeno o zahtjevu za slobodan pristup informacijama NVO Mans br. 16/83894 . U postupku je utvrđeno da Ministarstvo unutrašnjih poslova nije donijelo rješenje po zahtjevu za slobodan pristup informacijama NVO Mans 16/83895 a kojim je traženo dostavljanje kopije kompletne dokumentacije koju Centar bezbjednosti Pljevlja posjeduje u vezi svih napada na prostorije Nevladine organizacije u Pljevljima od 2010. godine do danas a koji se odnosi na dan podnošenja zahtjeva za slobodan pristup informacijama .

U konkretnom predmetu, Ministarstvo unutrašnjih poslova nije donijelo rješenje po osnovu podnijetog zahtjeva za slobodan pristup informacijama NVO Mans 16/83895 od 14.03.2016. godine u zakonskom roku. Ministarstvo unutrašnjih poslova je prema članu 31 Zakona o slobodnom pristupu informacijama dužno da donese rješenje po podnijetom zahtjevu u zakonskom roku, u roku od 15 dana od dana prijema ovog rješenja.

Sa iznijetih razloga, shodno članu 38 Zakona o slobodnom pristupu informacijama i člana 238 stav 1 Zakona o opštem upravnom postupku, odlučeno je kao u izreci.

**Pravna pouka:** Protiv ovog Rješenja može se pokrenuti Upravni spor u roku od 30 dana od dana prijema.

**SAVJET AGENCIJE:**

**Predsjednik, Muhamed Gjokaj**